AIŠKINAMASIS RAŠTAS

Dėl savivaldybės nekilnojamojo turto nurašymo, išardymo ir likvidavimo

**1. Parengto tarybos sprendimo projekto tikslai ir uždaviniai**

Molėtų rajono savivaldybės turto pripažinto nereikalingu arba netinkamu (negalimu) naudoti komisija 2017 m. balandžio 18 d. apžiūros pažyma Nr. T21-5 pripažino netinkamus (negalimus) naudoti administracijos funkcijoms vykdyti – ūkinį pastatą ir kitus statinius, esančius Molėtų r. sav., Suginčių sen., Skudutiškio k., Bažnyčios g. 24. Komisija pateikė Molėtų rajono savivaldybės administracijai siūlymą nurašyti 2 pastatus, nes šiuo metu jie nenaudojami, yra labai blogos būklės, fiziškai ir funkciškai susidėvėję, teršia aplinką. Rekonstruoti šiuos pastatus ekonomiškai ir finansiškai netikslinga.

Molėtų rajono savivaldybės administracijos direktoriaus 2017 m. balandžio 19 d. įsakymu Nr. B6-296 „Dėl savivaldybės turto pripažinimo nereikalingu, netinkamu (negalimu) Molėtų rajono savivaldybės administracijos funkcijoms vykdyti“ fiziškai ir funkciškai susidėvėję pastatai pripažinti netinkamais (negalimais) administracijos funkcijoms vykdyti.

Prie sprendimo pridedama: nekilnojamojo turto registro centrinio duomenų banko išrašas, pastatų išdėstymo schema, turto valdytojo įsakymas.

Parengto sprendimo projekto tikslas – pripažintus netinkamais (negalimais) naudoti Molėtų rajono savivaldybei nuosavybės teise priklausančius ir šiuo metu Molėtų rajono savivaldybės administracijos patikėjimo teise valdomus statinius nurašyti, išardyti ir likviduoti.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 16 straipsnio 2 dalies 26 punktas;

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 27 straipsnio 6 dalis;

Pripažinto nereikalingu arba netinkamu (negalimu) naudoti valstybės ir savivaldybių turto nurašymo, išardymo ir likvidavimo tvarkos aprašo, patvirtinto Lietuvos Respublikos Vyriausybės 2001 m. spalio 19 d. nutarimu Nr. 1250 „Dėl Pripažinto nereikalingu arba netinkamu (negalimu) naudoti valstybės ir savivaldybių turto nurašymo, išardymo ir likvidavimo tvarkos aprašo patvirtinimo“, 9.4, 13.1.1 papunkčiai;

Molėtų rajono savivaldybės turto pripažinto nereikalingu arba netinkamu (negalimu) naudoti, nurašymo, išardymo ir likvidavimo tvarkos aprašo, patvirtinto Molėtų rajono savivaldybės tarybos 2015 m. vasario 20 d. sprendimu Nr. B1-38 „Dėl Molėtų rajono savivaldybės turto pripažinto nereikalingu arba netinkamu (negalimu) naudoti, nurašymo, išardymo ir likvidavimo tvarkos aprašo patvirtinimo“, 9.4, 12.1.1 papunkčiai.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – savivaldybei nuosavybės teise priklausantis turtas bus išardytas ir likviduotas.

**4. Priemonės sprendimui įgyvendinti**

Vykdyti Molėtų rajono savivaldybės tarybos sprendimą.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Ūkinio pastato ir kitų statinių, esančių Molėtų r. sav., Suginčių sen., Skudutiškio k., Bažnyčios g. 24, išardymui ir likvidavimui reikalingos lėšos – 1678 Eur.

**6. Vykdytojai, įvykdymo terminai**

Molėtų rajono savivaldybės administracija